《宿报恩寺精舍》
唐代·畅当

钟梵送沈景，星多露渐光。风中兰靡靡，月下树苍苍。

夜殿若山横，深松如涧凉。羸然虎溪子，迟我一虚床。

杳杳空寂舍，濛濛莲桂香。拥褐依西壁，纱灯霭中央。

作者简介：畅当，生卒年不详，河东（今山西永济）人，唐后期儒士。官宦世家，畅璀之子。 初以子弟被召从军，后登大历七年进士第。贞元初，为太常博士，终果州刺史。与弟诸皆有诗名。诗一卷。畅当父亲畅璀，唐肃宗时官至散骑常侍，唐代宗时，与裴冕、贾至、王延昌待制集贤院，终于户部尚书。